jkorsvik/nowiki_second_scrape_merged huggingface dataset:
Dyscinetus morator

Dyscinetus morator er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (12-19 millimeter), glatt, blankt rødbrun til svart hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. Oversiden er glatt og nokså kraftig punktert, dekkvingene med kraftige punktrader, men også grove punkter mellom radene. Dekkvingene har fem lave, opphøyde ribber. Antennene er korte og 10-leddete med en liten, tre-leddet kølle. På undersiden har de en del stive hår, oversiden er helt naken. Hannene har en forstørret indre klo på framføttene som er kløvet i spissen. Denne arten er temmelig variabel i farge, kroppsform og størrelse.


== Levevis ==
Larvene lever trolig som nedbrytere i jorden, gjerne på fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.


== Utbredelse ==
Artene er utbredt fra New England i nord til Guatemala i sør, mot vest til Texas og Oklahoma.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Dyscinetus Harold, 1869
Dyscinetus morator (Fabricius, 1798)


== Kilder ==
Generic Guide to New World Scarab Beetles - genus Dyscinetus [1]


== Eksterne lenker ==
(en) Dyscinetus morator i Encyclopedia of Life 
(en) Dyscinetus morator i Global Biodiversity Information Facility 
(en) Dyscinetus morator hos ITIS 
(en) Dyscinetus morator hos NCBI 
(en) Kategori:Dyscinetus morator – bilder, video eller lyd på Wikimedia Commons 
Dyscinetus morator – detaljert informasjon på Wikispecies 
Nettside om arten fra University of Florida
Dynastidae du monde- nettside om arten
Jovna Vars Smuk

Jovna Vars Smuk (født 2. juli 1983) er en norsk, samisk politiker, fra 2017 medlem av Sametinget. Han ble innvalgt for felleslista mellom Norske Samers Riksforbund og Samefolkets Parti (SáB), fra Østre valgkrets.
Han bor i Varangerbotn og er reindriftsutøver.


== Referanser ==


== Eksterne lenker ==
Sametinget - Jovna Vars Smuk Arkivert 12. mai 2019 hos Wayback Machine.
Lag-EM i mangekamp 2017

Lag-EM i mangekamp 2017 ble arrangert for 33. gang, fra 1. til 2. juli 2017. Lag-EM i mangekamp er et årlig mesterskap for landslag innen mangekamp i friidrett, på samme måte som Lag-EM i friidrett. 
Det er tre divisjoner i Europacupen i mangekamp; Super League, First League og Second League. Hvert land får poeng for sine tre beste utøvere av hvert kjønn, og det konkurreres i tikamp for menn og sjukamp for kvinner. 


== Super League ==
Russland vant Europacupen i mangekamp 2015, men deltok ikke i 2017. IAAF suspenderte landet i november 2015, etter at World Anti-Doping Agency (WADA) 18. november 2015 erklærte at det russiske antidopingbyrået RUSADA ikke oppfylte WADAs krav til antidopingarbeide.


=== Resultater menn ===


=== Resultater kvinner ===


=== Sluttstilling ===
Siden Russland ikke deltok og Polen trakk seg fra mesterskapet før det var ferdig, så var det kun seks av åtte kvalifiserte lag som fullførte, og ingen lag rykket ned til 1. divisjon i 2019.


== First League ==


=== Resultater menn ===


=== Resultater kvinner ===


=== Sluttstilling ===


== Second League ==


=== Resultater menn ===


=== Resultater kvinner ===


=== Sluttstilling ===


== Referanser ==


== Kilder ==
(en) Resultater Super League 2017
(en) Resultater First League 2017
(en) Resultater Second League 2017


== Eksterne lenker ==
European Athletics
Xylotrupes taprobanus

Xylotrupes taprobanus er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor, blank, brunrød til svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen. Hos denne arten er hornene gjerne korte, krumme og kraftige.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten lever i India og på Sri Lanka.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes taprobanus Prell, 1914
Xylotrupes taprobanus ganesha Silvestre, 2003 - India
Xylotrupes taprobanus taprobanus Prell, 1914 - Sri Lanka


== Kilder ==
Dynastidae du Monde - nettside om arten


== Eksterne lenker ==
(en) Xylotrupes taprobanus i Encyclopedia of Life 
(en) Xylotrupes taprobanus i Global Biodiversity Information Facility 
Xylotrupes taprobanus – detaljert informasjon på Wikispecies
Fuquan (prins)

Fuquan （mandsjuisk: ᡶᡠᠴᡳᠣᠸᠠᠨ, født 8. september 1653, død 10. august 1703), formelt kjent som Prins Yu (裕), var en mandsjuisk prins av Qing-dynastiet. Han var den andre sønnen av Shunzhi-keiseren og en halvbror av Kangxi-keiseren.
Han regjerte fra 1671 til 1703.
Xylotrupes faber

Xylotrupes faber er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En stor (hannen gjerne 40-50 millimeter), blank, mørk hornbille. Som de fleste andre artene i slekten Xylotrupes har hannene et fremoverrettet horn på pronotum og et krumt horn på hodet, begge kløvet i spissen. Denne arten hører til de mindre artene i slekten Xylotrupes, hannens horn er forholdsvis korte og kraftige, fargen er brunlig.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten er utbredt på Java.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes faber Silvestre, 2002


== Kilder ==
Rowland, J.M. (2011): Notes on nomenclature in Xylotrupes Hope (Scarabaeidae: Dynastinae: Dynastini). Insecta mundi, (0176): 1-10. PDF Arkivert 2. april 2015 hos Wayback Machine.


== Eksterne lenker ==
Dynastidae du Monde - nettside om arten
(en) Xylotrupes faber i Encyclopedia of Life 
(en) Xylotrupes faber i Global Biodiversity Information Facility 
Xylotrupes faber – detaljert informasjon på Wikispecies
Xylotrupes oudomxayicus

Xylotrupes oudomxayicus er en bille som hører til gruppen hornbiller (Dynastinae) i gruppen skarabider (Scarabaeoidea).


== Utseende ==
En ganske stor (40-50 millimeter), blankt svart hornbille. Som vanlig for slekten Xylotrupes har hannen et kløvet, fremoverrettet horn på pronotum og et krumt, båndformet horn på hodet som er delt i spissen. Hos denne arten er hornene ganske korte til middels lange.


== Levevis ==
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.


== Utbredelse ==
Arten er beskrevet fra Laos.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Dynastini MacLeay, 1819
Slekten Xylotrupes Hope, 1837
Xylotrupes oudomxayicus Li, 2016


== Eksterne lenker ==
(en) Xylotrupes oudomxayicus i Global Biodiversity Information Facility 
Xylotrupes oudomxayicus – detaljert informasjon på Wikispecies
Runar Myrnes Balto

Runar Sammol Myrnes Balto (født 12. juli 1987) er en norsk, samisk politiker, fra 2017 medlem av Sametinget. Han ble innvalgt for Norske Samers Riksforbund fra Vesthavet valgkrets. 
Balto var leder for Studentenes og Akademikernes Internasjonale Hjelpefond i 2010. I 2012 begynte han å jobbe for Norske Samers Riksforbund. [1]
Balto har studert samfunnsfaglig utviklingsstudier ved Universitetet i Oslo. Han er bosatt i Evenes.I 2017 var han, ved siden av Mikkel Eskil Mikkelsen og Anne Henriette Reinås Nilut en av de tre første åpne skeive valgt til Sametinget. Sammen med Mikkel Eskil Mikkelsen, ble han årets LHBT-person under GayGalla 2018.


== Referanser ==


== Eksterne lenker ==
Sametinget - Runar Myrnes Balto Arkivert 9. juli 2019 hos Wayback Machine.
Tellef Thorleifsson

Jan Tellef Thorleifsson (født 1962) er en norsk siviløkonom og forretningsmann som er direktør for Norfund. Han er utdannet siviløkonom fra Norges Handelshøyskole (1987) og M.Sc.Econ. fra London School of Economics (1988).
Han var en av gründerne av ventureselskapet Northzone. Thorleifsson var partner i Northzone fra etableringen og frem til 2016, og han har hatt flere styreverv i Northzones porteføljebedrifter. Han har spesielt arbeidet innen programvare, fintech og ren energi. Thorleifsson var den første styrelederen i Norsk Venturekapitalforening (NVCA). Han har også vært styremedlem i Svensk Riskkapitalforening (SVCA), og Invest Europe. 
Thorleifsson har også vært medstifter av Voxtra. Voxtra etablerte i 2007 en stiftelse med formålet å skaffe privat kapital som kunne bli kanalisert inn i prosjekter og virksomheter i u-land hvor man kunne oppnå en målbar høy sosial avkastning, herunder prosjekter i Kenya, India og Kambodsja. I 2012 etablerte Voxtra et fond på 15 millioner euro (Voxtra East Africa Agribusiness Fund). Thorleifsson er styremedlem i Voxtra-stiftelsen og leder av investeringskomitéen for fondet.
Før etableringen av Northzone arbeidet Thorleifsson først to år med politikk som byrådssekretær i Oslo kommune i årene 1988-90. Han var deretter direksjonssekretær i I.M. Skaugen A/S fra 1990-92 og finans- og prosjektdirektør i Western Bulk Shipping fra 1992-96.


== Referanser ==
Merket av fengslet

Merket av fengslet (amerikansk tittel: The Forgotten Woman) er et amerikansk krimdrama fra 1939 regissert av Harold Young. Manuset ble skrevet av Lionel Houser og Harold Buchman. Det var basert på John Kohlers upubliserte fortelling Dames. I rollene ses blant andre Sigrid Gurie, William Lundigan og Eve Arden.


== Innspillingsfakta ==
Filmen ble spilt inn fra 11. mai til slutten av mai 1939.


== Fakta om filmen ==
Arbeidstitlene til denne filmen var Dames og Convicted Women. Den har også blitt kritikeranmeldt under tittelen Forgotten Woman.


== Rolleliste ==
(Kun krediterte)

Sigrid Gurie - Anne Kennedy
William Lundigan - Terrence Kennedy
Eve Arden - Carrie Ashburn
Donald Briggs - Statsadvokat [David] Burke
Donnie Dunagan - Terry jr.
Elisabeth Risdon - Margaret Burke
Paul Harvey - Charles Courtenay
Ray Walker - Marty [Larkin]
Virginia Brissac - Mrs. Kimball
Joseph Downing - Johnny Bradshaw
Norman Willis - «Stu» Mantle
George Walcott - Frank Lockridge


== Referanser ==


== Eksterne lenker ==
(en) Merket av fengslet på Internet Movie Database
Solværøyene

Solværøyene (Solværøyan) i Lurøy kommune på Helgeland består av ca 300 øyer og drøyt 1500 holmer og skjær. Disse øyene er relativt flate, det høyeste punktet er Sørsolværhågen på Sør-Solvær med 62 moh; det nest høyeste punktet er Olvøyhågen på Ulvøya med 33 moh. Fra begynnelsen av 1600-tallet har det bodd folk på mer enn 50 øyer og holmer i Solværøyene. Demonym: slenesværing, øyværing. 
Grunnkretsen er fergestedet Sleneset, Straumøya, Moflag, Slotterøya, Sør-Solvær og Nord-Solvær. Solværøyene er en av de største kretsene i Lurøy kommune og har ca. 330 innbyggere. Øygruppen ligger langt til havs, 1,5 times ferjetur fra fastlandet. Det er også hurtigbåtforbindelse fra Sandnessjøen, Stokkvågen og Bodø. De bebodde øyene er sammenbundet av et veinett på 9,5 km. Det er ca 130 fritidsboliger på øyene. 

Moflag kirke ble bygget i 1921 og restaurert i 1968. Kirken har 150 sitteplasser. Arkitekt: Harald J. Hansen

Solværøyene består av 1841 øyer, holmer og skjær. Det samlede arealet er beregnet til 30,13 km² og er fordelt på 297 øyer, 526 holmer og 1018 skjær. De 45 største øyene (100 mål – 3 km²) dekker til sammen to tredjedeler av øygruppens landareal, mens øyer på 10-100 mål utgjør en fjerdedel av det totale landarealet. De 1018 skjærene utgjør i alt mindre enn én prosent av  det totale landareal. Øygruppen er stort sett treløs (95,5 %), men noe lavvokst bjørkeskog finnes også (ca. 4,2 %). Enkelte plantefelt av bartrær finnes lokalt (< 0,5 %). Ferskvann utgjør totalt 1,00 km2 (3,3 %) av landarealet på øygruppen.

Som følge av Golfstrømmen og mye sol har øygruppen et mildt kystklima med tidlig vår og snøfattige vintre (mikroklima).  Øyene har en rik flora med flere kalkkrevende arter, blant annet flere orkidéer og marinøkkel. Bestanden av ormtunge (rødlistet) er den største på hele Helgeland og kanskje i Norge. Øygruppen har et rikt og variert dyre- og fugleliv: Havørn, ender, gås, oter og sel er noen av artene. Øyene er også hyppig brukt til mellomlanding for fugler på vår og høsttrekket. Arkipelet Solværøyene har Europas tetteste bestand av hubro, etter endt hekkesesong kan det oppholde seg 60–90 hubroer fordelt over øygruppas landareal . Øyene har fått sitt navn fordi det flate landskapet ofte er opplyst av sol selv om landskapet ellers ligger under skyer.


== Aktivitetsmuligheter ==
Skjærgårdsdagan på Sleneset er Solværøyan ungdoms- og idrettslags største arrangement. Festivalen arrangeres årlig i juli.
Båtforeningen på Sleneset arrangerer det årlige Vårslæppe, som er en båtregatta rundt Solværøyene.
Sleneset Golfpark er en sekshullsbane på Slipsteinneset. Golfklubben ble i 2017 medlem av Norges Golfforbund og Norges idrettsforbund.
Havområdet rundt Solværøyene egner seg for kajakk- og havpadling
Det finnes flere sandstrender i området, Sandvær, Kvitvær, Sjursholmen og Kvartelsøya er kjente rekreasjonsområder.  


== Referanser ==
Gweru

Gweru (tidligere Gwelo) er en by i det sentrale Zimbabwe som ble grunnlagt i 1894 som en militær utpost. Navnet ble endret fra Gwelo til Gweru 1982. Byen hadde 158 825 innbyggere ved folketellingen i 2012, og den er administrasjonsby for provinsen Midlands. Basildon i Essex, England er vennskapsby.
Ruinene Naletale og Dhlodhlo ligger i nærheten av Gweru.


== Kjente personer ==
David Pocock, rugbyspiller


== Referanser ==


== Eksterne lenker ==
Offisielt nettsted 
(en) Gweru – kategori av bilder, video eller lyd på Commons 
www.mygweru.com
Aili Guttorm

Aili Guttorm (født 25. juli 1991) er en norsk, samisk politiker, fra 2017 medlem av Sametinget. Hun ble innvalgt for Norske Samers Riksforbund fra Sør-Norge valgkrets.
Guttorm har studert industriell design ved Høgskolen i Østfold. Hun arbeider per 2017 som servitør i Moss, der hun er bosatt.Hun er datter av samepolitiker Anita Persdatter Ravna og etterfulgte sin mor på Sametinget.


== Referanser ==


== Eksterne lenker ==
Sametinget - Aili Guttorm
Epworth (Zimbabwe)

Epworth er en forstad til Harare i Zimbabwe med 167 462 innbyggere (folketelling i 2012). Den ligger 20 km sørøst for hovedstaden, på 1 509 moh. Den er en av de fattigste og raskest voksende bostedsområdene i periferien av provinsen Harare.
Mellom Epworth og Chitungwiza ligger Harare internasjonale lufthavn.
Epworth er også internasjonalt kjent for sine balanserende stener.


== Referanser ==


== Eksterne lenker ==
Problems of urban farming in Epworth
Harare Province

Harare Metropolitan Province er en av Zimbabwes provinser, og den domineres av hovedstaden Harare. Den består av tre lokalmyndigheter:

City of Harare
Chitungwiza City Council
Epworth Local Board
Chitungwiza

Chitungwiza er en by beliggende ca. 1 500 meter over havet, ni kilometer sør for Harare i Zimbabwe i provinsen Harare. Den ble dannet i 1981 ved sammenslåing av tre forsteder (townships), Seke, Zengeza og St Marys. Den hadde 356 840 innbyggere ved folketellingen i 2012). Med dette er den den tredje største av landets byer. 
Chitungwiza er «soveby» for Harare. De fleste beboere har sine eventuelle arbeidsplasser inne i hovedstaden. 
Mellom  Chitungwiza og Epworth ligger Harare internasjonale lufthavn.


== Referanser ==


== Eksterne lenker ==
Offisielt nettsted 
(en) Chitungwiza – kategori av bilder, video eller lyd på Commons
Mutare

Mutare (tidligere Umtali) er en by i den østlige del av Zimbabwe, med et innbyggertall (pr. 2102) på 186 208. Den er hovedstad i provinsden Manicaland. Byen ble grunnlagt i 1897 og ligger tett på grensen til nabolandet Mosambik.


== Referanser ==


== Eksterne lenker ==
Offisielt nettsted 
(en) Mutare – kategori av bilder, video eller lyd på Commons
Masvingo

Masvingo (tidligere Fort Victoria) er en by i den sørøstlige delen av Zimbabwe, med et innbyggertall (pr. 2012) på 87 886. Byen er hovedstad i provinsen av samme navn. Den ligger tett ved nasjonalmonumentet Great Zimbabwe.


== Referanser ==


== Eksterne lenker ==
Offisielt nettsted 
(en) Masvingo – kategori av bilder, video eller lyd på Commons
Kariba (by)

Kariba er en by i den nordlige del av Zimbabwe, med et innbyggertall på 26 112  ved folketellingen i 2012. Byen er oppkalt etter Karibasjøen, som den ligger ved bredden av, tett på grensen til nabolandet Zambia.


== Referanser ==


== Eksterne lenker ==
(en) Kariba – kategori av bilder, video eller lyd på Commons
Emanuel Feinberg

Emanuel Feinberg (f. 1985) er en norsk advokat som er partner i Advokatfirmaet Glittertind.Feinberg oppnåde mastergrad i rettsvitenskap i 2011. I studietiden var Feinberg redaktør for tidsskriftet Jussens Venner, i perioden 2009-2011. Feinberg begynte i Advokatfirmaet Schjødt i 2011, og arbeidet der til 2016, da han trådte inn som senioradvokat i Advokatfirmaet Glittertind. I januar 2019 ble Feinberg tatt opp i Glittertinds partnerskap.I 2016 kom Feinberg i medienes søkelys da han representerte Edward Snowden i et søksmål mot den norske stat. Samme år ble Feinberg engasjert som prosessfullmektig for Greenpeace og Natur og Ungdom, i en rettssak (Klimasøksmål Arktis) der den norske stat er saksøkt for å ha åpnet opp for oljeboring i Arktis. Saken har skapt mye debatt i media. Flere aviser har på lederplass hevdet at saken ikke hører hjemme i domstolene. I et intervju med Morgenbladet om saken, hvor et stridstema blant annet er hvorvidt domstolene kan overprøve politiske beslutninger om for eksempel oljeutvinning, uttalte Feinberg at dommerne skal ikke overprøve den politiske debatten, men anvende de reglene som er gitt av Stortinget. Saken gikk for Oslo tingrett i perioden 13. november - 22. november 2017. Greenpeace og Natur og Ungdom tapte saken hva gjaldt påstanden om at statens tildeling av utvinningstillatelser i Arktis måtte kjennes ugyldig, men fikk rettens medhold i at grunnloven § 112 er en rettighetsbestemmelse, som gir hver enkelt borger en rett til et sunt miljø og en natur der produksjonsevne og biologisk mangfold ivaretas. Ankesaken for Borgarting lagmannsrett startet 5. november 2019. Lagmannsretten frifant staten hva gjaldt ugyldighetsdelen av søksmålet, hvorpå saken ble anket. Sammen med advokat Cathrine Hambro prosederte Feinberg saken på vegne av Greenpeace og Natur og Ungdom i Høyesterett i perioden 4. november - 12. november 2020. Plenumssaken ble blant annet streamet live på Rett24, og fulgt tett av NRK.I Finansavisens advokatundersøkelse for 2021, ble Feinberg kåret til den fremste "up and coming" prosedyreadvokaten i landet.Feinberg har også vært medforfatter av en kommentarutgave til Vær Varsom-plakaten, er medlem av Advokatbladets redaksjonsråd, og er aktiv nynorskforkjemper.


== Referanser ==
Gunn Anita Jacobsen

Gunn Anita Jacobsen (født 19. august 1956) er en norsk, samisk politiker, fra 2017 medlem av Sametinget. Hun ble innvalgt for Norske Samers Riksforbund fra Nordre valgkrets.
Jacobsen er fra Kvænangen og arbeider pr 2017 som spesialsykepleier.


== Referanser ==


== Eksterne lenker ==
Sametinget - Gunn Anita Jacobsen Arkivert 12. mai 2019 hos Wayback Machine.
Kriminell sjalusi

Kriminell sjalusi , (originaltittel: Quai des Orfèvres) er et fransk  kriminaldrama fra 1947 med regi av Henri-Georges Clouzot.


== Handling ==
Paris, i desember 1946. Jenny Lamour ønsker å lykkes som teater-skuespiller. Ektemannen hennes er Maurice Martineau. Han oppdager at Jenny har kontakt med Brignon, en gammel forretningsmann, for å fremme hennes egen karriere, mister den misunnelige Maurice besinnelsen og truer Brignon med døden. Til tross for dette går Jenny til et hemmelig møte i Brignons leilighet, og Brignon blir myrdet samme kveld. Etterforskningen av hva som egentlig skjedde, blir deretter ledet av inspektør Antoine.


== Medvirkende ==
Suzy Delair som Jenny Lamour
Bernard Blier som Maurice Martineau (Jennys ektemann)
Louis Jouvet som inspektør Antoine
Simone Renant som Dora Monier
Charles Dullin som Brignon
Jacques Grétillat som Auguste


== Referanser ==


== Eksterne lenker ==
(en) Kriminell Sjalusi på Internet Movie Database 
(no) Kriminell Sjalusi hos Filmfront 
(sv) Kriminell Sjalusi i Svensk Filmdatabas 
(da) Kriminell Sjalusi i Danmark Nationale Filminstitut 
(fr) Kriminell Sjalusi på Allociné 
(nl) Kriminell Sjalusi på MovieMeter 
(en) Kriminell Sjalusi på AllMovie 
(en) Kriminell Sjalusi på Turner Classic Movies 
(en) Kriminell Sjalusi på Rotten Tomatoes
Patrice Talon

Patrice Talon (født 1. mai 1958) er en  beninsk forretningsmann og politiker. Han har vært Benins president siden 6. april 2016 og ble gjenvalgt for en ny femårsperiode 11. april 2021.


== Biografi ==
Han er født i Ouidah i departementet Atlantique og han tilhører Fon-folket. Han bygde seg opp en formue i bomullsindustrien ved hjelp av gode forbindelser blant politikere. Talon var sentral i finansieringen av Thomas Yayi Bonis valgkamp foran presidentvalget i Benin i 2006 og 2011. I 2012 måtte han flykte til Frankrike etter beskyldninger om underslag av 18 millioner euro. Han var kommet på kant med Yayi Boni og ble også beskyldt for å være involvert i drapsplaner mot presidenten. Han kom tilbake til Benin i 2014 og fikk en unnskyldning fra Boni Yayi. Forbes har listet Talon som den 15. rikeste personen i det sørlige Afrika med en formue på omtrent 400 millioner US$.


== President ==
Talon stilte som uavhengig kandidat ved presidentvalget i 2016. Han ble nummer to i første valgomgang med 24,8 %, slått av statsminister Lionel Zinsou som fikk 28,4 %. I andre valgomgang som ble avholdt 20. mars 2016 vant han med 65,4 % av stemmene. 25. mars 2016 holdt Talon en tale hvor han gikk inn for at presidenter ikke kunne gjenvelges etter en femårsperiode, og han ønsket også å redusere antallet statsrådet i regjeringen fra 28 til 16.Talon ble tatt i ed som president 6. april 2016. Han presenterte sin regjering senere samme dag. Han utnevnte ingen ny statsminister, men han utnevnte to av de utslåtte presidentkandidatene som hadde støttet Talon i andre valgomgang til ministre. Pascal Koupaci ble presidentens generalsekretær, og Abdoulayye Bio-Tchane leder departementet for plan og utvikling. Talon proklamerte at han ønsket å øke Benins i
Nntekter i den kommende femårsperioden, og at han ønsket å styrke forholdet til Frankrike. Han utnevnte 22 ministre, hvorav fire var kvinner.Den 4. april ble et forslag fra Talon om at presidenter maksimalt kan sitte i en femårsperiode, nedstemt i nasjonalforsamlingen. Forslaget krevde 63 stemmer for å bli vedtatt, men fikk bare 60. Talon sa noen dager senere at han ikke ville følge opp denne saken videre.


== Presidentvalget i 2021 ==
Talon stilte på nytt som presidentkandidat ved valget i 2021 sammen med 19 andre kandidater. Ved valget 11. april 2021 fikk han 86,3 % av stemmene, mens kandidaten med nest flest stemmer, Alassane Soumanou, fikk 11,4 %.


== Referanser ==